FOTO EXCLUSIV Panică la un meci de handbal din Liga Florilor! O jucătoare s-a prăbușit inconștientă pe teren
Clipe de groază petrecute în timpul meciului Măgura Cisnădie - Bistrița din Liga Florilor.
În minutul 22, în timpul unui atac al celor de la Bistrița, Dana Abed Kader a fost accidentată de Seynabou Mbengue Rodriguez care a forțat un atac și s-a izbit de jucătoarea gazdelor.
Neștiind că este vorba de o accidentare serioasă, jucătoarele din Cisnădie au plecat rapid în atac, însă meciul a fost oprit în momentul în care arbitrii au observat că Dana Abed Kader suferea deja de secunde bune pe parchet.
Dana Abed Kader și-a pierdut conștiința
Un membru din staff-ul celor de la Cisnădie a intervenit pentru a-i oferi îngrijiri medicale sportivei, însă l-a scurt timp aceasta a leșinat.
Imediat pe teren și-a făcut apariția și echipa medicală prezentă la sală, iar sportiva a fost repusă pe picioare.
La pauză, Măgura Cisnădie era condusă cu 9-16 de Bistrița.
Urmăriți SPORT.RO și pe Google News